Die motdood - INK - INK Die motdood - INK
Titel: Die motdood
Datum gepubliseer: 7 November 2019 Aantal woorde: 187 19 Kere gelees ♥Hou van
die kaptein met sy een-oog staar
swets oor die donker abissaal
Troe-ba-doe, Troe-ba-doe, Tra-la-la, Tra-la-la
sing die kardoes luidkeels:
“moré lê ons wakker in die kooi”
“moré lê ons langs ‘n nooi”
Die bodega lê vol liefde
en van gister se kreune
op die suide van die kaai
bodder maagde oor hul fooitjies
Duskant net ‘n bietjie suider
suiwer die diep blou oseaan
sy lippe aan die skuim van die maan
wie wil oor sy branders breek
Soldate het hul vrouens vergeet
en kleintjie het nie sy vaartjie
waar die fok breek
sal die abissaal hul name onthou
Voor die vuurtoring kon jy nog hoor
die maagde, die vroue en keintjies almal seewaarts beknies
die kardoes wat terug troebadoe
en dan diep diep onder die abissaal die kaptein wat swets
Soos mot vir die vlam
so die vrou die kind die man
‘n katarsis, in ‘n idille